****

**POZORIŠTE U PARKU**

**subota 16. jun od 17.00 do 21.00**

Beograd, Šah klub u Tašmajdanskom parku

***Pozorište u parku*** je revija dramskog stvaralaštva dece i mladih, koja okuplja predstave nastale kroz kreativnu participaciju dece i mladih iz čitave Srbije, regiona i drugih zemalja.

*Pozorište u parku* nije obično pozorište. Nema salu i binu, dekor i reflektore, sedišta i ulaznice. *Pozorište u parku* otvoreno je za svu decu, roditelje i građane. U *Pozorištu u parku* učestvuju deca, a ne glumci. Predstave se ne prikazuju, već se igraju. Publika ne mora da miruje i ćuti. *Pozorište u parku* je svetkovina igre, mašte i kreativnosti dece i mladih u pozorištu.

Ako ste u dramskoj ili pozorišnoj grupi razvili zaigranu predstavu, prijavite se i **učestvujte!**

**UPUTSTVO ZA PRIJAVLJIVANJE**

**KO MOŽE DA UČESTVUJE:**

Za učešće se mogu prijaviti dečje i omladinske dramske grupe, sekcije i sl. koje rade u/pri školama, ustanovama kulture, organizacijama civilnog društva, fakultetima, školama jezika, dramskim studijima, agencijama...

Program *Pozorište u parku* nije takmičarski. Svi učesnici dobijaju diplomu za učešće.

**PROPOZICIJE**:

* Predstava je nastala kroz **kreativni proces**, u potpunosti ili delimično (deca nisu samo glumci, već učestvuju u kreativnim odlukama – npr. u razvoju dramske priče i/ili teksta, scenskih rešenja, dizajnu i realizaciji scene i kostima itd.)
* Predstava je namenjena **dečjoj ili omladinskoj publici**
* Predstava ima **obrazovni i/ili vaspitni značaj**
* **Trajanje predstave** (ili odlomaka) nije **kraće od 5** ni **duže od** **20 minuta** (predstavu možete skratiti ili izdvo-jiti scene koje želite da prikažete; samo u izuzetnim slučajevima biće prihvaćene predstave dužeg trajanja)
* Vreme za **nameštanje i razmeštanje scene** nije duže od **5 minuta**
* Predstava se može **igrati na otvorenom**, po dnevnom svetlu i bez teškog dekora
* **Snimak predstave** je pravovremeno dostavljen organizatorima (podignut na internet)
* Učesnici u predstavama obavezno **gledaju predstave svojih vršnjaka**(ako se ova propozicija prekrši, grupa gubi pravo učešća u *Pozorištu u parku* u naredne tri godine)**.**

Ukoliko imate bilo kakve nedoumice, pitanja ili potrebu za više informacija, pišite nam na adresu: [**pozoristeuparku@gmail.com**](mailto:konferencija.bazaart@gmail.com)

**IZVOĐENJA:**   
Predstave se igraju jedna za drugom, **samo sa 5 minuta pauze** (za promenu scene), u tri bloka: *Deca za decu*; *Deca/mladi za mlađe ili starije* (npr. omladinci za decu, deca za odrasle...) i *Mladi za mlade*. Satnica će biti utvrđena u zavisnosti od pristiglih prijava.

Publiku čine članovi svih grupa koje učestvuju u programu, kao i deca i građani Beograda.

**TEHNIČKI USLOVI:**   
Ovde preuzmite [**tlocrt**](http://bazaart.org.rs/wp-content/uploads/2017/05/Šah-klub.jpg) **i** [**fotografiju**](http://bazaart.org.rs/wp-content/uploads/2017/05/Šah-klub-FOTO.jpg) izvođačkog prostora (Šah kluba).

**Ozvučenje** je obezbeđeno.

**Garderoba** će biti obezbeđena u blizini Tašmajdanskog parka.

Za odlaganje rekvizite i pripremu za izlazak na scenu, koristi se prostor iza paviljona Šah kluba.

**PROMOCIJA:**   
*Pozorište u parku* će s posebnom pažnjom biti najavljeno u medijima.

**OBJAVLJIVANJE:**

Originalni dramski tekstovi i scenariji predstava će, uz pristanak dramskih pedagoga, biti objavljeni na sajtu [www.bazaart.org.rs](http://www.bazaart.org.rs).

Odabrane fotografije sa izvođenja biće uvrštene u *Zbornik* *radova sa konferencije „Pozorište i škola*“, koja će biti održana 24. i 25. juna ove godine u Dečjem kulturnom centru Beograd i Malom pozorištu „Duško Radović“.

**VAŽNO**: Voditelji dramskih grupa dužni su da obezbede pristanak roditelja za fotografisanje dece i objavljivanje fotografija u medijima i *Zborniku*.

**KADA PLANIRATE PRIJAVLJIVANJE, RAZMIŠLJAJTE O SLEDEĆEM:**   
Kroz *Pozorište u parku* želimo da promovišemo dramsko stvaralaštvo dece/mladih i za decu/mlade, a posebno kreativni dramski proces kao oblik obrazovno-vaspitnog rada. Cilj je da podstaknemo nastavnike i umetnike da prihvate i primene kreativan način rada, gde deca i mladi nisu samo interpretatori tuđih ideja, već autori originalnih dramskih sadržaja i rešenja. Kroz kreativnu participaciju, deca i mladi dobijaju šansu da razviju maštovitost, spontanost i izražajnost, samopouzdanje i inicijativu, ali i smisao za timski rad, solidarnost i osećaj odgovornosti.

**KAKO DA SE PRIJAVITE:**Kliknite i popunite [**PRIJAVNI OBRAZAC**](http://bazaart.org.rs/aktivnosti/prijava-za-pozoriste-u-parku/). Prijavljivanje je isključivo on-lajn. Rok za slanje prijava je **NEDELJA, 27. maj u ponoć**.

**PROČITAJTE JOŠ...**Ukoliko se pojavi potreba za dodatnim informacijama ili razjašnjenjima, kontaktiraćemo Vas poslednji dana maja.

KADA MOŽETE OČEKIVATI **ODGOVOR?**Lista selektovanih programa biće objavljena na sajtu [www.bazaart.org.rs](http://www.bazaart.org.rs) najkasnije u **ČETVRTAK, 31. maja**.

ŠTA **OGRANIZATORI** OBEZBEĐUJU:   
Improvizovan scenski prostor, osnovne tehničke uslove za izvođenje predstava (sistem za ozvučenje sa kablažom), priručnu garderobu, osveženje i sendvič za sve učesnike.

ŠTA **SAMI** TREBA DA OBEZBEDITE:   
Potrošni materijal i priručnu rekvizitu. Putne troškove i smeštaj nažalost NISMO u mogućnosti da pokrijemo.

ZA **DODATNA PITANJA** I DOGOVORE:

Ukoliko imate bilo kakve nedoumice, pitanja ili potrebu za više informacija, pišite nam na adresu: [**pozoristeuparku@gmail.com**](mailto:pozoristeuparku@gmail.com)